
I. Consideraţii generale privind Serviciul public pentru gestionarea câinilor fără stăpân în comuna Golești.

III. Beneficiile concesionarii.
 IV. Metodologia de lucru.
 V. Descrierea activităţii. 
VI. Motive care justifica realizarea delegării gestiunii serviciul de gestionare a câinilor fără stăpân. 
VII. Procedura de delegare a gestiunii. 
VIII. Durata contractului. 

CAP. I CONSIDERAȚII GENERALE PRIVIND SERVICIUL PUBLIC DE GESTIONARE A CAINILOR FARA STAPAN IN COMUNA GOLEȘTI.

 Activitatea de gestionare a câinilor fără stăpân in comuna Golești este un serviciu public local,organizat,coordonat,reglementata, condus, monitorizat si controlat de autoritatea administraţiei publice locale. Scopul serviciului are in vedere următoarele aspecte de ordin social : 
- Reducerea numărului câinilor fără stăpân ;
- Stoparea înmulţirii necontrolate a câinilor de rasa comuna ; 
- Prevenirea abandonului si a pierderii câinilor ;
- Facilitarea recuperării câinilor pierduţi ;
- Promovarea deţinerii responsabile a câinilor - Reducerea apariţiei rabiei si a altor zoonoze ; 
- Reducerea riscurilor asupra sanatatii oamenilor ;
- Prevenirea agresivitatii asupra oamenilor si a animalelor ;
Pentru realizarea scopului serviciului de gestionare a cainilor fara stapan este necesara indeplinirea urmatoarelor activitati : 
a) capturarea si transportarea in adapost a cainilor fara stapan, dupa un grafic prestabilit sau pe baza reclamatiilor persoanelor fizice si/sau juridice; 
b) eliberarea animalelor din adapost in urma revendicarii sau adoptiei; 
c) adapostirea , hranirea, ingrijirea, deparazitarea, vaccinarea, identificarea cainilor ce raman in adapost si microciparea celor revendicati sau adoptati la distanta si inregistrarea in Registrul de evidenta al cainilor cu stapan ; 
d) eutanasierea cainilor fara stapan conform legislatiei in vigoare ;
f) adoptia si adoptia la distanta a cainilor fara stapan; 
g) efectuarea dezinfectiilor si dezinsectiilor in adapost ; 
h) satisfacerea cerintelor si nevoilor comunitatii locale cum ar fi actionarea in cel mai scurt timp dupa diferite sesizari din partea cetatenilor cu privire la disconfortul produs de cainii fara stapan ;
i) mentinerea conditiilor sanitare in conformitate cu normele de igiena si sanatate publica ; In conformitate cu prevederile Legii nr.51/2006 Legea serviciilor comunitare de utilităţi publice, republicata, responsabilitatea organizarii acestora, revine autoritatilor administratiei publice locale. 
Serviciile de utilitati publice se infiinteaza, se organizeaza si se gestioneaza cu respectarea prevederilor legale, potrivit hotararilor adoptate de autoritatile deliberative ale unitatilor administrativ -teritoriale, in functie de gradul de urbanizare, de importanta economico-sociala a localitatilor, de marimea si de gradul de dezvoltare ale acestora si in raport cu infrastructura tehnico-edilitara existenta. 
Serviciul de gestionare a câinilor fără stăpân va asigura: 
a) imbunatatirea conditiilor de viaţa ale cetăţenilor; 
b) dezvoltarea durabila a serviciilor specifice; 
c) protectia animalelor si a mediului înconjurator.
 Autorităţile administraţiei publice locale acţionează in numele si in interesul comunitarilor locale pe care le reprezintă si răspund fata de acestea pentru: 
a) modul in care gestionează si administrează infrastructura comunei Golești. 
b) modul in care organizează, coordonează si controlează serviciul de gestionare a câinilor fără stăpân. 
 Autorităţile administraţiei publice locale au următoarele atribuţii: 
a) stabilirea strategiilor de dezvoltare si funcţionare a serviciul de gestionare a câinilor fără stăpân;
 b) luarea iniţiativelor si adoptarea hotărârilor privitoare la serviciul de gestionare a câinilor fără stăpân ;
 c) exercitarea competentelor si responsabilităţilor ce le revin potrivit legislaţiei in vigoare, referitoare la serviciul de gestionare a câinilor fără stăpân .
 Utilizatorii/beneficiarii serviciilor pentru gestionarea câinilor fără stăpân sunt: 
- Unitatea administrativ teritorială a comunei Golești; 
- Cetăţenii: persoane fizice si asociaţii de locatari sau proprietari, cetăţeni ai comunei Golești;
 - Agenţii economici care îşi desfăşoară activitatea pe teritoriul comunei Golești;
 - Instituţii publice cu sedii/puncte de lucru sau filiale în comuna Golești.

CAP. II. SITUATIA LA ORA ACTUALA

 La acest moment, nu există un serviciu public pentru gestionare a câinilor fără stăpân organizat, coordonat, reglementat, condus, monitorizat şi controlat de autoritatea administraţiei publice locale, urmare a apariţiei Legii nr. 258 /2013 potrivit căreia se doreşte delegarea de gestiune a serviciului de gestionare a câinilor fără stăpân din comuna Golești. Până la această dată, gestionarea câinilor fără stăpân s-a executat printr-un  protocol încheiat cu Direcția de Dezvoltare a Municipiului Focșani.Ţinând cont de faptul că au apărut o serie de modificări și completări legislative aplicabile activității de ecarisaj, pentru a se evita o situație de contradictorialitate generată de existența modificărilor legislative, se impune a se aproba prin hotărâre de Consiliul Local delegarea gestiunii serviciului pentru gestionarea câinilor fără stăpân din comuna Golești prin concesionare. 
 Una din cauzele prezentei câinilor fără stăpân pe străzile comunei Golești o reprezintă abandonul si deţinerea iresponsabila a câinilor fără stăpân, prin urmare se impun masuri urgente pentru prevenirea abandonului câinilor si a celor rezultaţi din gospodarii. 

CAP.III. BENEFICIILE CONCESIONARII

Prin realizarea unui proces de licitatie publica pentru concesionarea serviciului de gestionare a câinilor fără stăpân se vor putea obtine: 
- creşterea calităţii serviciilor de gestionare a câinilor fără stăpân, datorita selecţionării concesionarului pe baza unor criterii care vor evalua organizarea, dotarile tehnice proprii si respectarea indicatorilor de performanta; 
- semnalarea aspectelor ce sunt de natura sa afecteze viata si sanatatea oamenilor; 
- cetatenii comunei Golești vor avea siguranta mai mare pe domeniul public, nemaifiind agresati de cainii fara stapan; 
- utilizarea unor solutii moderne pentru prinderea cainilor, astfel incat sa nu fie chinuiti.

CAP. IV. METODOLOGIA DE LUCRU

Pentru realizarea studiului de oportunitate privind delegarea serviciului public de gestionare a câinilor fără stăpân s-a folosit ca metodologie de lucru: 
- sesizari telefonice primite de la persoane fizice si juridice; 
- audiente la primar, viceprimar;
 -situatiile de lucrari ale concesionarului;
 - articole de presa referitoare la serviciul de gestionare a câinilor fără stăpân; 
- aplicarea legislatiei in vigoare.

CAP. V. DESCRIEREA ACTIVITATII

 Serviciul public pentru gestionarea câinilor fără stăpân se realizeaza prin instituirea de norme privind capturarea, transportul, adapostirea, ingrijirea si eutanasierea cainilor fara stapan care prezinta un grad ridicat de pericol social. Serviciul public pentru gestionarea câinilor fără stăpân va asigura protectia cainilor conform principiilor europene de protejare a animalelor, concomitent cu protectia cetatenilor din unitatea administrativ-teritoriala in care functioneaza. 
Serviciul public pentru gestionarea câinilor fără stăpân va realiza urmatoarele activitati: 
a) Capturarea, transportul si adapostirea cainilor fara stapan: Operatorul seviciului public de gestionare a cainilor fara stapan este obligat sa captureze cainii dupa cum urmeaza : 
- cainii care circula liber, fara insotitor, din preajma scolilor, gradinitelor, locurilor de joaca pentru copii, parcurilor, pietelor publice; 
- cainii care circula liber, fara insotitor, in alte locuri publice; 
- cainii care circula liber, fara insotitor, in zonele periferice ale orasului; 
- capturarea cainilor se va face de catre personalul angajat al operatorului, care trebuie sa fie format din persoane instruite in acest sens; 
- capturarea cainilor nu se va face prin aplicarea unui tratament brutal, iar persoanele care captureaza cainii fara stapan vor fi in mod obligatoriu vaccinate antirabic; 
- persoanele care captureaza cainii vor lucra in echipe de cate doi plus soferul mijlocului de transport si vor purta echipamentul de protectie adecvat; 
- personalul calificat poate captura cainii cu crose speciale sau cu plase. Pentru capturare se vor folosi crosele speciale formate din tije de aluminiu, avand la capat o bucla care poate sa gliseze sau care se poate strange in jurul gatului cainelui, pentru a permite persoanei calificate sa tina cainele la distanta si sa-l poata manipula. Bucla trebuie fixata la largimea dorita, pentru a evita strangularea animalului. Mecanismul de declansare rapida va fi utilizat pentru eliberarea cainelui in caz de urgenta sau atunci cand este pus in cusca. 
De asemenea, cainii mai pot fi capturati cu ajutorul custilor capcana, in care se introduce mancare si care sunt dotate cu usi mobile care cad dupa intrarea animalului in cusca. 
- cainii foarte agresivi, situati in spatii inaccesibile sau suspecti de a fi turbati, pot fi imobilizati cu ajutorul armelor pentru captura cu sageata care utilizeaza gazul carbonic comprimat sau cu cartuse cu percutie pentru propulsarea unor seringi sau sageti care permit injectarea cu produse imobilizante; 
- pentru imobilizare se vor utiliza numai substante aprobate de organele sanitar veterinare, prin injectare pe cale intramusculara,cu respectarea prescriptiilor medicale,ea fiind putin periculoasa pentru trecatori.
 Poate fi utilizata si orice alta asociere de produse autorizate cu respectarea legislatiei in vigoare; 
- este interzisa utilizarea armelor pentru capturarea cateilor, acestia putand fi raniti grav;
 b) Transportul acestora la Adapostul public pentru gestionarea câinilor fără stăpân, se va face cu respectarea urmatoarelor: 
- autovehiculele de transport trebuie sa ofere animalelor siguranta, securitate, protectie impotriva intemperiilor naturii si aerisire adecvata; 
- fiecare animal trebuie sa aiba o cusca separata, in conditii speciale fiind acceptate maximum 2 animale. Cainii pot fi legati cu o lesa de colier in cusca iar la nevoie li se pot pune botnite ; 
- custile vor fi alese in functie de talia animalului, ele trebuind sa fie mai lungi decat corpul animalului;
 - pentru animalele moarte, respectiv bolnave, vor exista custi separate; 
- autovehiculele vor fi curate si vizibil marcate cu denumirea serviciului de gestionare a cainilor fara stapan si specificand adresa, numarul de telefon;
 - autovehiculele trebuie sa fie dotate cu urmatorul echipament: plasa, scara, custi metalice sau din fibra de sticla, instrumente pentru prindere, trusa de prim ajutor;
 - soferii autovehiculelor trebuie sa fie instruiti, sa acorde ajutor animalelor bolnave; - se interzice efectuarea eutanasiei in autovehiculele de transport pentru caini. 
 c) Cazarea cainilor se va face la operatorul autorizat , care indeplineste urmatoarele cerinte: 
- permite cazarea cainilor in custi separate pentru a reduce stresul asupra lor si pentru a putea controla bolile; 
- cainii pot fi cazati separat dupa urmatoarele criterii: stare de sanatate, varsta, sex si grad de agresivitate; 
- pardoselile sunt executate din ciment care a fost etansat si care permite o curatare si dezinfectare usoara, iar pentru a evita baltirea apei in exces au fost inclinate spre o retea de canalizare; 
- peretii dintre custi au cel putin 185 cm inaltime si prevazuti cu o bordura ca sa impiedice scurgerea apelor si dejectiilor de la o cusca la alta; 
- peretii custilor au fost confectionati din metal incastrat in beton, beton, plasa de sarma; 
- deasupra peretilor despartitori se pune o plasa de sarma la inaltimea de 60 cm; 
- adapostul are drenaj si instalatii corespunzatoare pentru depozitarea incarcaturii de deseuri zilnice; 
- trebuie sa existe un control in ceea ce priveste incalzirea, ventilatia si umiditatea corespunzatoare, in vederea asigurarii confortului animalelor, personalului si publicului vizitator;
 d) Adapostirea cainilor in cadrul Adapostului public pentru gestionarea câinilor fără stăpân, se face dupa cum urmeaza: 
(1) În custi individuale, cu respectarea urmatoarelor dimensiuni: - pentru caini de talie mare: 120 cm x 160 cm, - pentru caini de talie mijlocie: 110 cm x 148 cm, - pentru caini de talie mica: 91 cm x 122 cm,
(2) Custile comune nu trebuie sa adaposteasca mai mult de 4 caini pe o suprafata de 6,5 mp.
(3) Locurile imprejmuite trebuie sa aiba urmatoarele dotari: 
- sa existe apa potabila in permanenta; 
- vasele pentru alimentare sa fie curate si dezinfectate zilnic si intotdeauna inaintea aducerii unui nou animal in cusca; 
- vasele pentru alimentare sa fie asezate astfel incat cainii sa nu poata urina sau defeca in ele si sa poata fi curatate si dezinfectate usor; 
- daca spatiile nu sunt incalzite, se pun obligatoriu scanduri pentru odihna si culcusuri; 
- pentru culcusurile cainilor tineri se vor folosi paturi, prosoape, cutii de carton, care pot fi curatate si dezinfectate usor. 
e) Preluarea, inregistrarea, consultarea si trierea cainilor adusi in adapost se face in spatiu destinat acestei activitati, suficient de spatios si igienizat astfel incat sa asigure spatiul necesar pentru miscarea personalului si a persoanelor care vin pentru adoptii. 
f) Tratarea cainilor se face in spatiu cu destinatia de chirurgie, spatiu care va respecta normele sanitar-veterinare in vigoare. In acesta sala se vor efectua interventiile chirurgicale de sterilizare a animalelor, precum si eutanasierea cand este cazul. 
g) Controlul bolilor se efectueaza zilnic pentru fiecare animal din adapost, orice eveniment medical va fi inregistrat in fisa individuala si in registrul central. Examinarea se va face de medicul veterinar al adapostului sau in lipsa acestuia de catre tehnicianul veterinar. Personalul adapostului va fi instruit sa recunoasca semnele de boala si sa le aduca la cunostiinta personalului veterinar. 
h) Hranirea cainilor se face in conformitate cu legislatia in vigoare, pe toata durata mentinerii in adapost, dupa cum urmeaza: 
- cateii in varsta de 6-12 saptamani vor fi hraniti de 3 ori pe zi; 
- cainii in varsta de peste 12 saptamani vor fi hraniti de doua ori pe zi; 
- cainii de peste un an vor fi hraniti o data pe zi. 
Hrana trebuie sa fie intotdeauna proaspata, iar hrana uscata va fi administrata individual si supravegheat. 
i) Intretinerea curateniei se face prin curatarea, spalarea si dezinfectarea fiecarei custi sau boxe, operatii efectuate zilnic si inainte de intrarea unui nou animal. Se va avea in vedere ca pe perioada efectuarii curateniei, apa si dezinfectantul sa nu vina in contact cu animalele. 
j) Eutanasierea cainilor bolnavi, nerevendicati sau neadoptati se va face de catre personalul specializat al Serviciului public pentru gestionarea câinilor fără stăpân. Aceasta activitate se va efectua de catre un medic veterinar cu substantele prevazute de legislatia in vigoare si prin procedeele acceptate de normele sanitar veterinare, cu obligatia ca procedeele si substantele utilizate sa nu provoace chinuirea animalelor. Se eutanasieaza prima data cainii batrani, bolnavi cronici, bolnavi incurabili si cei cu comportament agresiv. Sunt supusi aceluiasi tratament cainii abandonati si nerevendicati sau neadoptati in termenul prevazut de legistlatia in vigoare. Aceasta operatie se va face doar de catre medici veterinari, care poseda atestatul de libera practica, eliberat de Colegiul medicilor veterinari, fiind strict interzisa oricarei alte persoane neautorizate. 

VI. MOTIVELE CARE JUSTIFICA REALIZAREA DELEGARII GESTIUNII SERVICIUL DE GESTIONARE A CÂINILOR FĂRĂ STĂPÂN

Motive de ordin legislativ. Prezentul Studiu este realizat in corelare cu dispozitiile legale in vigoare si urmareste ca organizarea si functionarea serviciului public pentru gestionarea cainilor fara stapan sa fie in conformitate cu prevederile urmatoarelor acte normative:  OUG nr. 155/2001 privind aprobarea programului de gestionare a câinilor fără stăpân, aprobată prin Legea nr. 22/2002, cu modificările şi completările ulterioare;  HG nr. 1059/2013 pentru aprobarea Normelor metodologice de aplicare a OUG nr. 155/2001;  Legea nr. 205/2004 privind protecţia animalelor, republicată, cu modificările şi completările ulterioare;  Ordinul 523/2008 pentru aprobarea Normelor Metodologice de aplicare a Legii 205/2004;  Legea 60/2004 privind ratificarea Convenţiei Europene pentru protecţia animalelor de companie, semnată la Strasbourg la 23 iunie 2003;  OG nr. 71/2002 privind organizarea şi funcţionarea serviciilor publice de administrare a domeniului public şi privat de interes local, cu modificările şi completările ulterioare;  HG nr. 955/2004 pentru aprobarea regulamentelor cadru de aplicare a OG nr. 71/2002, cu modificările şi completările ulterioare;  Ordinul nr. 1/2014 pentru aprobarea Normelor privind identificarea şi înregistrarea câinilor cu stăpân emis de Autoritatea Naţională sanitar Veterinară şi pentru Siguranţa Alimentelor;  OUG nr. 55/2002 privind regimul de deţinere a câinilor periculoşi sau agresivi, republicată cu modificările şi completările ulterioare;  Legea nr. 205/2004 privind protecţia animalelor, republicată, cu modificările şi completările ulterioare;  Ordinul nr. 80/2005 pentru aprobarea Normei sanitar – veterinare şi pentru siguranţa alimentelor privind stabilirea documentelor şi evidenţelor necesare în cadrul activităţii de neutralizare a deşeurilor de origine animală, cu modificările şi completările ulterioare;  OG nr. 21/2002 privind gospodărirea localităţilor urbane şi rurale, cu modificările şi completările ulterioare; 7  Legii nr. 273/2006 privind finanţele publice locale;  Legea 100/2016 privind concesiunile de lucrări şi concesiunile de servicii, cu modificările şi completările ulterioare; HG nr.867/2016 pentru aprobarea Normelor metodologice de aplicare a prevederilor referitoare la atribuirea contractelor de lucrări şi contractelor de servicii din Legea 100/2016; 
Din studiul acestor acte normative rezulta faptul ca Comuna Golești poate delega serviciul pentru gestionarea cainilor fara stapan prin concesionare. Contractul de delegare prin concesiune a Serviciului public pentru gestionarea cainilor fara stapan se va actualiza prin acte aditionale in conditiile aprobarii de noi acte normative care reglementeaza situatia cainilor fara stapan sau alte acte normative ce modifica legislatia ce a stat la baza acestei documentatii. 
Motive de ordin economico-financiar. 
Argumentele care stau la baza concesionarii prin licitatie publica a serviciul de gestionare a câinilor fără stăpân, constau in: 
a) administrarea Adapostului public pentru cainii fara stapan, care sa respecte si sa functioneze pe baza tuturor prevederilor legale in vigoare; 
b) Prin initierea unei proceduri de atribuire se va putea obtine selectarea unui concesionar care sa ofere raportul optim intre pret (mic) al tarifelor si calitate (ridicata) a serviciilor. 
c) posibilitatea de a obtine tarife cat mai mici pentru o calitate ridicata, va permite comunei Golești sa reduca costurile pentru aceasta activitate. 
Motive legate de protectia mediului 
a) imbunatatirea conditiilor de viata a cetatenilor ; 
b) protectia si conservarea mediului natural ; 

VII. PROCEDURA DE DELEGARE A GESTIUNII

Etapele care trebuie realizate pentru concesionarea Serviciul pentru gestionarea câinilor fără stăpân sunt : 
Etapa 1-Aprobarea Studiului de oportunitate, a Regulamentului de organizare si functionare a serviciului public pentru gestionarea cainilor fara stapan, a Caietului de sarcini si a Contractului cadru privind delegarea gestiunii prin concesiune a Serviciului public pentru gestionarea cainilor fara stapan de către Consiliul Local al comunei Golești 
Etapa 2 - Organizarea si desfasurarea licitatiei publice si evaluarea ofertelor.
Etapa 3 - Semnarea contractului cu cel mai bun ofertant.

VIII. DURATA ESTIMATA A CONTRACTULUI
Durata estimata a contractului este de 1 an. 

IX. CONCLUZII

Se va urmări realizarea unui raport calitate/cost cât mai bun, pentru perioada de derulare a contractului de delegare si un echilibru între riscurile si beneficiile asumate prin contract. De asemenea unul dintre obiectivele economico-financiare va fi obtinerea unui nivel tarifar pentru utilizatori, care să reflecte costul efectiv al prestatiei, cu respectarea normelor legale incidente. 
Având în vedere toate aspectele tehnice si financiar-economice mentionate mai sus, coroborate cu prevederile legale cuprinse în legislația specifică, susținem și supunem aprobării delegarea gestiunii prin concesionare a serviciului pentru gestionarea câinilor fără stăpân din Comuna Golești,  Judeţul Vrancea. În conformitate cu prevederile din Legea nr. 100/2016, pentru atribuirea contractului de concesiune a Serviciului pentru gestionarea câinilor fără stăpân al Comunei Golești, propunem ca fiind fundamentată și legală procedura de atribuire prevăzută la art.50 din Legea nr.100/2016, criteriul de atribuire fiind „Oferta cea mai avantajoasă din punct de vedere economic” conform art.86 alin.(1) din Legea nr 100/2016, respectiv prețul cel mai scăzut, iar durata estimata a contractului să fie de până la 5 ani, conform cerintelor din H.G. nr. 955/2004 pentru aprobarea reglementărilor-cadru de aplicare a Ordonanţei Guvernului nr. 71/2002 privind organizarea şi funcţionarea serviciilor publice de administrare a domeniului public şi privat de interes local. Avand in vedere motivele, argumentele si beneficiile mentionate in prezentul Studiu de oportunitate, se opteaza pentru delegarea prin concesiune a Serviciului public pentru gestionarea cainilor fara stapan, iar procedura de atribuire va fi licitatia publica la care pot participa persoane juridice, asociatii sau fundatii pentru protectia animalelor.


Întocmit,
Consilier achiziții publice 
Ana-Maria VIȘAN



